ΓΡΑΠΤΗ ΕΡΩΤΗΣΗ E-0614/02

υποβολή: Rosa Migulez Ramos (PSE) προς την Επιτροπή

(6 Μαρτίου 2002)

Θέμα: Εκπαίδευση των απασχολούμενων στην αλιεία

Στις 4 Απριλίου 2001, η Επιτροπήπέβαλε ανακοίνωση στο Συμβούλιο και το Ευρωπαϊκό Κοινοβούλιο σχετικά με την εκπαίδευση και την πρόσληψη ναυτικών(1). Στόχος της εν λόγω ανακοίνωσης ήταν η πλήρης μελέτη της σημερινής κατάστασης στον τομέα της εκπαίδευσης και της επιμόρφωσης των ναυτικών, η αναφορά των μέτρων, νομοθετικών και άλλων, που έχουν ήδη εγκριθεί από την Επιτροπή και η προώθηση μέτρων για την βελτίωση της κατάστασης τόσο από πλευράς των κοινωνικών εταίρων στον τομέα των θαλάσσιων μεταφορών όσο και από πλευράς των φορέων που παρέχουν ναυτική εκπαίδευση και επιμόρφωση.

Παρά τον τίτλο της όμως, η εν λόγω ανακοίνωση αναφερόταν αποκλειστικώς στους επαγγελματίες των θαλάσσιων μεταφορών, αποκλείοντας ολόκληρο τον ευρωπαϊκό τομέα αλιείας, παρά τον μεγάλο αριθμό εργαζομένων που απασχολούνται σε αυτόν, τις δύσκολες συνθήκεςπό τις οποίες αυτοί εργάζονται καθώς και τον μεγάλο αριθμό εργατικών ατυχημάτων.

Για ποιον λόγο η Επιτροπή αποκλείει από τις προτάσεις της τους απασχολούμενους στον τομέα της αλιείας·

Σκοπεύει η Επιτροπή να αναλάβει κάποια πρωτοβουλία για την συμπλήρωση της ήδηποβληθείσας ανακοίνωσης και να εξετάσει προτάσεις για την εκπαίδευση και την επιμόρφωση των επαγγελματιών του τομέα της αλιείας·

(1) COM(2001)188 τελικό.

Απάντηση του κ. Fischler εξ ονόματος της Επιτροπής

(16 Απριλίου 2002)

Η ανακοίνωση της Επιτροπής, στην οποία αναφέρεται το Αξιότιμο Μέλος του Κοινοβουλίου, αφορά το ιδιαίτερο πρόβλημα της θαλάσσιας μεταφοράς προσώπων και εμπορευμάτων. Πράγματι, ο τομέας αυτόςποφέρει από μεγάλη έλλειψη πληρωμάτων, ιδιαίτερα αξιωματικών. Ο στόχος της ανακοίνωσης αυτής είναι διπλός: να καταστεί η ζωή επί των πλοίων περισσότερο ελκυστική από απόψεως ασφάλειας και συνθηκών διαβίωσης, αφ' ενός, και να διασφαλισθεί μία θαλάσσια επαγγελματική κατάρτιση ποιότητας με αξιόπιστη εκπαίδευση τόσο στη ξηρά όσο και επί των πλοίων, αφ' ετέρου, προκειμένου να διευρυνθούν οι δυνατότητες εξεύρεσης πληρωμάτων στον τομέα αυτό.

Παρά το γεγονός ότι μεταξύ των τομέων τους οποίους αφορά η ανακοίνωση αυτή, πολλοί μπορούν επίσης να αφορούν τους αλιείς, ο τελικός σκοπός της προσέγγισης δεν έχει ως στόχο την κατηγορία αυτή των ναυτικών.

Η Επιτροπή έχει συνείδηση ότι τα προβλήματα που αντιμετωπίζει ο τομέας της επαγγελματικής κατάρτισης των αλιέων είναι τουλάχιστον, ή εάν όχι περισσότερο, ανησυχητικός απ' ό,τι στις θαλάσσιες μεταφορές. Πρόκειται για ένα επικίνδυνο και επίπονο επάγγελμα, το οποίο ασκείται συχνά από άτομα με ανεπαρκή κατάρτιση. Τα θέματα ιδίως της επαγγελματικής κατάρτισης, της ασφάλειας ή της προστασίας του περιβάλλοντος στον τομέα της αλιείας αξίζουν σύμφωνα με την Επιτροπή να αποτελέσουν αντικείμενο ιδιαίτερης αντιμετώπισης.

Η Επιτροπή εφιστά την προσοχή του Αξιότιμου Μέλους του Κοινοβουλίου στις διατάξεις της οδηγίας-πλαίσιο 89/391/ΕΟΚ του Συμβουλίου, της 12ης Ιουνίου 1989, για τη θέση σε εφαρμογή μέτρων που αποσκοπούν στην προαγωγή της βελτίωσης της ασφάλειας και τηςγείας των εργαζομένων στον τόπο εργασίας(1), καθώς και στις διατάξεις της ειδικής οδηγίας 93/103/ΕΚ του Συμβουλίου, της 23ης Νοεμβρίου 1993, για τις ελάχιστες απαιτήσεις ασφάλειας καιγείας κατά την εργασία επί των αλιευτικών σκαφών(2), οι οποίες προβλέπουν λεπτομερείς κανόνες για την ενημέρωση και την κατάρτιση των εργαζομένων.

Ιδιαίτερα, το άρθρο 9, παράγραφος 2, της οδηγίας 93/103/ΕΚ προβλέπει ότι η επαγγελματική κατάρτιση πρέπει να αφορά την καταπολέμηση πυρκαγιών, τη χρήση μέσων διάσωσης και επιβίωσης, τη χρήση αλιευτικών εργαλείων και εξοπλισμού έλξης καθώς και τις διάφορες μεθόδους σημάτων, ιδίως εκείνων που πραγματοποιούνται με τα χέρια.

Εξ άλλου, η οδηγία 93/103/ΕΚ προβλέπει επίσης στο άρθρο 10 ότι τα άτομα που ενδέχεται να κυβερνήσουν ένα σκάφος, πρέπει να διαθέτουν εμπεριστατωμένη κατάρτιση όσον αφορά:

α) την πρόληψη ασθενειών και εργατικών ατυχημάτων επί του σκάφους και τα μέτρα που πρέπει να λαμβάνονται στην περίπτωση ατυχήματος·

β) την ευστάθεια του σκάφους και τη διατήρησή του σε όλες τις προβλέψιμες συνθήκες αλιευτικών δραστηριοτήτων·

γ) τη ναυσιπλοΐα και τις επικοινωνίες με ασύρματο, συμπεριλαμβανομένων των σχετικών διαδικασιών.

Εξ άλλου η οδηγία 92/29/ΕΟΚ του Συμβουλίου, της 31ης Μαΐου 1992, σχετικά με τις ελάχιστες προδιαγραφές ασφάλειας καιγείας για την προώθηση βελτιωμένης ιατρικής περίθαλψης στα πλοία(3) προβλέπει στο άρθρο 5 λεπτομερείς κανόνες ενημέρωσης και κατάρτισης όσον αφορά την ιατρική περίθαλψη και την παροχή πρώτων βοηθειών αμέσως μετά το ατύχημα ή ένα έκτακτο ιατρικό περιστατικό.

Το θέμα της εξεύρεσης πληρωμάτων δεν τίθεται κατά τον ίδιο τρόπο για την αλιεία όπως για τις θαλάσσιες μεταφορές. Στον τομέα της αλιείας, δενπάρχει πραγματικό πρόβλημα έλλειψης προσωπικού, αλλά πρόβλημα προσέλκυσης νέων. Είναι σημαντικό να τεθούν σε εφαρμογή στην περίπτωση αυτή κατάλληλα μέτρα για τη βελτίωση της εικόνας του επαγγέλματος.

Μία πράσινη βίβλος για το μέλλον της Κοινής Αλιευτικής Πολιτικής(4) δημοσιεύθηκε το 2001 και συζητήθηκε με το σύνολο των ενδιαφερομένων μερών, μεταξύ των οποίων το Κοινοβούλιο. Βάσει των συζητήσεων αυτών, η Επιτροπή περατώνει επί του παρόντος τη σύνταξη μιας ανακοίνωσής της για τη μεταρρύθμιση της Κοινής Αλιευτικής Πολιτικής, στην οποία εξετάζονται τα προβλήματα κατάρτισης και ασφάλειας. Η ανακοίνωση αυτή καθώς και ένας αριθμός κανονιστικών προτάσεων σχετικά με την Κοινή Αλιευτική Πολιτική μετά το 2002 θαποβληθούν στο Κοινοβούλιο πριν το καλοκαίρι το 2002.

(1) ΕΕ L 183 της 29.6.1989.

(2) ΕΕ L 307 της 13.12.1993.

(3) ΕΕ L 113 της 30.4.1992.

(4) COM(2001)135 τελικό.